***ПРЕДЛОЖЕНИЯ ЗА ДЕЙНОСТТА НА ЧИТАЛИЩЕ „ЗНАНИЕ 1906 г. ”***

***с.ЧЕРНИ ОСЪМ ПРЕЗ 2023г.***

***Предложението е отворено и може да се променя и актуализира при необходимост.***

Основната цел на читалището през 2023 г. е да продължи да се развива като малък, но модерен център за информация, обучение, култура и други услуги за населението. Това включва обслужване на потребностите на живущите в селото, свързани с:

* развитие и обогатяване на културния живот
* запазване на обичаите и традициите на българския народ
* разширяване на знанията на гражданите и приобщаването им към ценностите и постиженията на науката, изкуството и културата
* предлагане на обучение и услуги на населението
* повишаване квалификацията на работещите в читалището
* поддържане на партньорство с Община, училища, детски градини и НПО

НЧ „Знание 1906г.” – с.Черни Осъм се стреми да бъде в помощ и в полза на живущите в селото, предлагащо много и разнообразни възможности. Да съдейства и подпомага удовлетворяването на културните, информационните, образователните, социалните и др. потребности на жителите. Чрез различните културни прояви да разнообразява ежедневието им, да предлага обучение за различни възрасти, да подпомага развитие на дарби и интереси, за осмисляне на свободното време.

**Културна програма:**

Те е насочена предимно към жителите на селото от всички възрасти. С най-малките – децата от детската градина и учениците от училището, проявите са във връзка с творчеството на наши и чужди автори – бележити дати и годишнини, забавни състезания свързани с актуални събития и полезни информации. Провеждат се на площада в селото, в библиотеката и в залата на читалището. В селото има едно училище и една детска градина, с които читалището активно работи.

**ДЕЙНОСТИ ПО ИЗПЪЛНЕНИЕ НА ПРОГРАМАТА:**

**А/Библиотечно и информационно обслужване**

Библиотечната дейност е една от основните дейности на читалището. Задачата на библиотеката и през 2023 г. е да работи и да се развива като информационен център, съчетаващ традицията с технологиите. Библиотеката предлага на своите различни по възраст потребители всякакъв вид актуална информация и литература за дома на книжен носител, материали от собствена информационна база, обхващаща различните области на знанието. Село Черни Осъм е динамично развиващо се село в Община Троян и е с преобладаващо младо население, което ни налага редовното попълване на библиотечния фонд с новоизлязла литература, като постоянно се и актуализира, обновява и прочиства. Всяка година кандидатстваме по проекти към Министерство на културата, за отпускане на финансова подкрепа за обновяване на книжния фонд. Понякога получаваме и дарения на запазени книги от различни хора. След двете по-големи инвентаризации през 2014 г. и през 2018 г., към момента книжният фонд наброява 10 355 тома литература. Плануваме и през идната година отново да направим книгообмен с читалищните библиотеки от Община Троян.

**Б/Любителско художествено творчество**

Художествено-творческата дейност в читалището цели да подпомогне развитие на дарби и интереси, да стимулира творческите заложби и да предостави поле за развитие и изяви. Чрез изкуство да осигури полезно осмисляне на свободното време.

През 2023 г. ще продължават усилията на персонала за поддържане на утвърдените форми в любителското художествено творчество за запазване, развитие, съхранение на традициите и обичаите и създаване на нови такива,породени от нуждите на местната общност.

**В/Образователна дейност**

Читалището е място, където ученето през целия живот е възможно, чрез неформалното обучение. Целта е да се дадат основни знания на потребителите от различни възрасти в областта на технологиите и чуждите езици.

**Текущи дейности**

**Януари-Декември**

* Аранжиране на табла, витрини и кътове за всички национални, международни и местни празници, юбилейни годишнини и реклама на дейността на читалището.
* Качване на новини в читалищния профил в интернет пространството, рекламиращи дейността на читалището.
* Съвместните прояви с училища, детски градини, бизнес организации, НПО-та и други институции.
* Репетиции със самодейните състави.
* Дейността по Програма „Глобални библиотеки – България”.
* Кандидатстване по проекти към Министерство на културата.
* Кандидатстване по проекти, обявени от Община Троян.

**КУЛТУРНО – МАСОВА ДЕЙНОСТ**

**м.ЯНУАРИ 2023г.**

* **06.01.2023г.** - Св.Богоявление - Честване на празника Йордановден, с участие в празничния водосвет.

**м.ФЕВРУАРИ 2023г.**

* **15.02.2023г. –** Литературна вечер, посветена на Васил Левски.
* **19.02.2023г.** – Поднасяне на венци пред барелефа на Апостола Васил Левски в селото, съвместно кметство, училище, детска градина и пенсионерски клуб с.Черни Осъм.Тържествена реч.
* **26.02.2023г. -** /неделя/ - Всеопрощение – Общоселско тържество по случай Сирни заговезни. Съвместно с кметство Черни Осъм, традиционно запалване на голям огън на площада, хамкане с халва, раздаване на баница, халва и други лакомства. Неделно хоро „ Хора за хората ”. Представяне на саморъчно изработени кукерски маски от деца.

**м.МАРТ 2023 г.**

* **01.03.2023г.** – Празник на баба Марта и ден на самодееца. Изработване и раздаване на мартенички за децата от детската градина, училището и за всички жители на Черни Осъм.
* **03.03.2023г.** – Прожекция в залата. Тържествена заря по случай Деня на Освобождението на България. Поднасяне на венци пред паметника на архимандрит хаджи Макарий на площада в селото. Тържествена реч.
* **08.03.2023г.** – Поздравителен адрес към всички жени от името на НЧ „Знание 1906г.” . Организиране на тържество по случай международния ден на жената.
* **22.03.2023г.** – Организиране на традиционен туристически поход, заедно с кметство, пенсионерски клуб и училище с.Ч.Осъм до Зелениковския манастир или до скит Св.Никола, по повод посрещане на Първа пролет.

**м.АПРИЛ 2023 г.**

* **08.04.2023г.** – Лазаровден. Организиране на колективно лазаруване с момиченца от селото, облечени в народни носии.
* **09.04.2023г**. – Цветница. Изложба в читалищната зала на детски рисунки, свързани с красивия пролетен празник.
* **16.04.2023г.** - Възкресение Христово – Великден. Провеждане на празника „Шарен Великден“ за поредна година съвместно с кметството и детската градина . Празнична програма от деца. Конкурси за : „Най-оригинално боядисано яйце” и кулинарен конкурс „Малкият помощник в кухнята на мама”, съответно с награди. Оцветяване на големи декоративни яйца. Игри за децата. Жива музика. Неделно хоро.

**м.МАЙ 2023г.**

* **11.05.2023г.** – Св.Св.Кирил и Методий – поетична вечер, по повод деня на библиотекаря.
* **24.05.2023г.** – Отбелязване Деня на Българската просвета и култура и на славянската писменост, съвместно с детската градина.

**м.ЮНИ 2023г.**

* **01.06.2023г.** – Ден на детето. Организиране на спортни състезания и игри с награди, с помощта на аниматори на площада или в училищния двор, както за най-малките, така и за по-големите деца.(Съвместно с училищното ръководство и детската градина).
* **17.06.2023г. /събота/** – Провеждане на Кулинарно-фолклорен празник „Чукан боб с коприва и хоро се извива – 2023г.” за пети път.
* **24.06.2023г.** – Св.Йоан Кръстител - Еньовден – почитане на празника с излет сред природата и бране на билки.

**м.ЮЛИ – м.АВГУСТ** **2023г.**

* + Прожекции и мероприятия в лятното кино и салона, лятна занимания с деца в библиотеката.

**м.СЕПТЕМВРИ 2023г.**

* **15.09.2023г.** – Поздравителен адрес към всички ученици от СОУ „Васил Левски” с.Ч.Осъм и раздаване на подаръци за първокласниците.
* **21.09.2023г.** - Провеждане на творческа работилница – резбарство, пирография, грънчарство, дървопластика, декупаж върху дърво, стъкло и др.дейности.

**м.ОКТОМВРИ 2023г.**

* **01.10.2023г.** Ден на възрастните хора. Подаръци за възрастните хора от селото-саморъчно изработени картички, цветя и др.сувенири от деца. Организиране на почерпка съвместно кметството и пенсионерския клуб.
* **20.10.2023г. –** Организиране на „ Златна сватба”, с тържество за двойки с 50 години семеен живот.

**м.НОЕМВРИ 2023г.**

* **01.11.2023г.** Честване деня на народните будители с поетична вечер в малката зала.
* **21.11.2023г.** – Честване деня на християнското семейство.

**м.ДЕКЕМВРИ 2023г.**

* **20.12.2023г.** – Коледна програма за децата с аниматори, игри и танци, раздаване на подаръци в малката читалищна зала.
* **25.12.2023г.** – Посещение по домовете от дядо Коледа, като изненада за децата.
* През целия месец декември в читалищната зала ще бъде обособен Коледен кът за желаещите да се снимат.